cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.389
title: ประสบการณ์การเป็นพยาบาลวิชาชีพที่ปฏิบัติงานในฝ่ายแพทย์ ท่าอากาศยาน

description: การวิจัยครั้งนี้มีวัตถุประสงค์เพื่อบรรยายประสบการณ์การเป็นพยาบาลวิชาชีพที่ปฏิบัติงานในฝ่ายแพทย์ท่าอากาศยาน โดยใช้ระเบียบวิธีการวิจัยแบบปรากฏการณ์วิทยาการตีความของ Heidegger คัดเลือกผู้ให้ข้อมูลแบบเจาะจง โดยผู้ให้ข้อมูลคือพยาบาลวิชาชีพที่ปฏิบัติงานในฝ่ายแพทย์ ท่าอากาศยาน และมีความยินดีในการเข้าร่วมวิจัยครั้งนี้ จำนวน 13 คนเก็บรวบรวมข้อมูลโดยการสัมภาษณ์แบบเจาะลึก และบันทึกเทป ร่วมกับการบันทึกภาคสนาม นำข้อมูลที่ได้มาถอดความแบบคำต่อคำ และวิเคราะห์ข้อมูลโดยวิธีการตีความของ Diekelmann ผลการศึกษาประสบการณ์การเป็นพยาบาลวิชาชีพที่ปฏิบัติงานในฝ่ายแพทย์ ท่าอากาศยาน แบ่งเป็น 4 ประเด็นหลัก ดังนี้ 1. เหตุผลที่ทำงาน เป็นพยาบาลท่าอากาศยาน ประกอบด้วย 2 ประเด็นย่อย ได้แก่ 1.1)งานมั่นคง สวัสดิการดีมีโบนัส 1.2) ทำงานผลัดเช้า ได้ใช้ภาษา มีเวลาให้ครอบครัว 2. พัฒนาพื้นฐาน เพิ่มพูนประสบการณ์ จากการทำงานในหน้าที่ ประกอบด้วย 7 ประเด็นย่อย ได้แก่ 2.1) เริ่มแรกเรียนรู้ ทำงานคู่กับพี่พยาบาล 2.2) ทบทวนและท่องอ่าน กฎเกณฑ์งาน ต้องจำไว้ 2.3) เรียนรู้จากคนไข้ ข้อผิดพลาดเตือนใจ ครั้งต่อไปไม่เกิดซ้ำ 2.4) แผนที่สนามบินต้องจดจำหาข้อมูลซ้ำ หากเปลี่ยนแปลงไป 2.5) ภาษาอังกฤษต้องได้ ภาษาอื่นให้ล่ามช่วยแปล2.6) วัฒนธรรมต้องดูแล แต่ละชาติอาจต่างกันและ 2.7)อุบัติภัย เกิดขึ้นได้ ซักซ้อมไว้ให้ชำนาญ 3. สุขภาพเอาใจใส่ ดูแลไว้เป็นอย่างดี ประกอบด้วย 2 ประเด็นย่อย ได้แก่ 3.1) ดูแลสุขภาพกายให้แข็งแรง และ 3.2) จิตใจต้องแข็งแกร่ง เผชิญได้ในทุกเรื่อง 4. ทำงานหลายหน้าที่ ปัญหาก็มากมี คิดวิธีการแก้ไข ประกอบด้วย 5 ประเด็นย่อย ได้แก่ 4.1)ดูแลคนไข้ เน้นความปลอดภัย ใส่ใจดุจญาติมิตร 4.2) งานอาจติดขัด จากข้อจำกัดในหลายด้าน 4.3) แก้ปัญหาเรื่องค่าใช้จ่าย บอกคนไข้ให้เข้าใจ ก่อนตัดสินใจใช้บริการ 4.4) ประสานงานกับหลายฝ่าย สร้างเครือข่ายการทำงานและ4.5) ช่วยเหลือและจัดการ เคลียร์ทุกงานให้เรียบร้อย จากการศึกษานี้ ทำให้เข้าใจประสบการณ์การเป็นพยาบาลวิชาชีพที่ปฏิบัติงานในฝ่ายแพทย์ท่าอากาศยานซึ่งพยาบาลวิชาชีพที่มีความสนใจเข้าปฏิบัติงานในหน่วยงาน สามารถนำไปใช้เป็นข้อมูลประกอบการตัดสินใจ และผู้บริหารหน่วยงานสามารถนำข้อมูลไปใช้เป็นพื้นฐานในการบริหารงานพยาบาลจัดอบรม ส่งเสริมทักษะและความรู้แก่พยาบาลวิชาชีพที่ปฏิบัติงานในฝ่ายแพทย์ ท่าอากาศยานต่อไป
DOI: 10.14457/cu.the.2012.390
title: ผลของการจัดการอาการที่เน้นการบริหารกาย-จิตแบบชี่กงต่อความวิตกกังวลและความปวด ในผู้ป่วยที่ได้รับการผ่าตัดช่องท้องแบบฉุกเฉิน

description: การวิจัยครั้งนี้ เป็นการวิจัยกึ่งทดลอง มีวัตถุประสงค์เพื่อศึกษาเปรียบเทียบความวิตกกังวลและความปวดในกลุ่มทดลองก่อนและหลังการทดลอง และระหว่างกลุ่มทดลองกับกลุ่มควบคุม กลุ่มตัวอย่างคือผู้ป่วยที่ได้รับการผ่าตัดช่องท้องแบบฉุกเฉิน หอผู้ป่วยศัลยกรรม ในโรงพยาบาล เลือกกลุ่มตัวอย่างแบบเจาะจงซึ่งมีคุณสมบัติตามเกณฑ์ที่กำหนด จำนวน 40 ราย แบ่งเป็นกลุ่มควบคุม 20 ราย และกลุ่มทดลอง 20 ราย โดยการจับคู่ให้กลุ่มตัวอย่างมีความคล้ายคลึงกันในเรื่องของอายุ เพศ การวินิจฉัยโรค และชนิดของการผ่าตัด กลุ่มควบคุมได้รับการพยาบาลตามปกติ ส่วนกลุ่มทดลองได้รับการพยาบาลตามปกติและโปรแกรมการจัดการอาการที่เน้นการบริหารกาย-จิตแบบชี่กง ซึ่งเป็นโปรแกรมที่ผู้วิจัยพัฒนาจากแนวคิดการจัดการอาการของ Dodd และคณะ (2001) ร่วมกับแนวคิดการบริหารกาย-จิตแบบชี่กง เครื่องมือที่ใช้ในการเก็บรวบรวมข้อมูลคือ แบบสัมภาษณ์ข้อมูลส่วนบุคคล แบบประเมินความวิตกกังวลขณะเผชิญของ Spielberger และคณะ (1983) และแบบประเมินระดับความปวดแบบเส้นตรง ที่มีค่าความเที่ยงเท่ากับ .79 และ.77 ตามลำดับ สถิติที่ใช้ในการวิเคราะห์ข้อมูล คือ สถิติบรรยาย และสถิติทดสอบค่าที ผลการวิจัยสรุปได้ดังนี้ 1.ความวิตกกังวลของกลุ่มทดลองภายหลังได้รับโปรแกรมฯ ต่ำกว่าก่อนเข้าร่วม โปรแกรมฯ อย่างมีนัยสำคัญทางสถิติที่ระดับ .05 (t=10.71, p
DOI: 10.14457/cu.the.2012.391
title: ผลของโปรแกรมการจัดการความเจ็บปวดด้วยการดูดนมแม่ต่อการตอบสนองความเจ็บปวดในทารกแรกเกิดที่ได้รับการเจาะหลอดเลือดดำ

description: การวิจัยนี้เป็นการวิจัยกึ่งทดลอง มีวัตถุประสงค์เพื่อศึกษาผลของโปรแกรมการจัดการความเจ็บปวดด้วยการดูดนมแม่ต่อการตอบสนองความเจ็บปวดในทารกแรกเกิดที่ได้รับการเจาะหลอดเลือดดำ กลุ่มตัวอย่าง จำนวน 40 ราย อายุครรภ์ 38-42 สัปดาห์ ที่เข้ารับการรักษาในหอผู้ป่วยทารกแรกเกิด เก็บข้อมูลในกลุ่มควบคุมที่ได้รับการพยาบาลตามปกติ 20 รายก่อนแล้วจึงศึกษาในกลุ่มทดลองที่ได้รับโปรแกรมการจัดการความเจ็บปวดด้วยการดูดนมแม่โดยเป็นการสร้างสภาวะทางจิตใจและร่างกาย เครื่องมือวิจัยได้แก่ โปรแกรมการจัดการความเจ็บปวดด้วยการดูดนมแม่ที่ผ่านความตรงตามเนื้อหา และเก็บรวบรวมข้อมูลด้วยแบบประเมินความเจ็บปวด NIPS ซึ่งผ่านการตรวจสอบความตรงของภาษาโดยวิธี back translation มีค่าความเที่ยงเท่ากับ .89 วิเคราะห์ข้อมูลโดยใช้สถิติเชิงพรรณนา Independent t-test, Repeated measures ANOVA และการเปรียบเทียบความแตกต่างรายคู่โดยวิธีทดสอบของเชฟเฟ่ ผลการวิจัยที่สำคัญมีดังนี้ 1.กลุ่มทดลองมีการตอบสนองความเจ็บปวดด้านสรีรวิทยา เมื่อเปรียบเทียบที่นาทีต่าง ๆ ต่ำกว่ากันอย่างมีนัยสำคัญทางสถิติที่ระดับ .05 โดยค่าเฉลี่ยของผลต่างของอัตราการเต้นของหัวใจนาทีที่ 2 ต่ำกว่า 1, นาทีที่ 3 ต่ำกว่า 2, และนาทีที่ 3 ต่ำกว่า 1 ทั้งนี้ผลการเปรียบเทียบรายคู่เหมือนกับของค่าเฉลี่ยของผลต่างของความอิ่มตัวของออกซิเจน ณ นาทีต่าง ๆ ยกเว้นที่นาทีที่ 3 ต่ำกว่า 1 โดยค่าเฉลี่ยของพฤติกรรมการตอบสนองความเจ็บปวดที่นาทีต่าง ๆ (p &lt; .05) 2.การเปรียบเทียบระหว่างกลุ่ม พบว่า ค่าเฉลี่ยของผลต่างของอัตราการเต้นของหัวใจและความอิ่มตัวของออกซิเจน ในกลุ่มทดลองต่ำกว่ากลุ่มควบคุม ณ นาทีที่ 2 และ 3 (p &lt; .05) และค่าเฉลี่ยของคะแนนพฤติกรรมการตอบสนองความเจ็บปวด ในกลุ่มทดลองต่ำกว่ากลุ่มควบคุม ทุกรายคู่ของนาทีที่เปรียบเทียบ (p &lt; .05)
DOI: 10.25387/g3.9738875
title: Supplemental Material for Feder et al., 2019.

description: Supplemental File 1 contains expanded derivations for some of the analytics in the manuscript. Supplemental Table 1 contains posterior distributions under a broader range of parameter choices beyond what is shown in the manuscript. Supplemental Figures contains supplemental figures describing additional analyses. Feder et al 2019 code.zip contains scripts to reproduce the analyses in Feder et al, 2019. See README file in .zip for more information. Also available on github: https://github.com/affeder/fst_dynamics<br>
DOI: 10.25387/g3.9738875.v1
title: Supplemental Material for Feder et al., 2019.

description: Supplemental File 1 contains expanded derivations for some of the analytics in the manuscript. Supplemental Table 1 contains posterior distributions under a broader range of parameter choices beyond what is shown in the manuscript. Supplemental Figures contains supplemental figures describing additional analyses. Feder et al 2019 code.zip contains scripts to reproduce the analyses in Feder et al, 2019. See README file in .zip for more information. Also available on github: https://github.com/affeder/fst_dynamics<br>
DOI: 10.6073/pasta/8d8a5633eff80809c5c88ad6eeaff6b9
title: MCR LTER: Coral Reef: Ocean Currents and Biogeochemistry: salinity, temperature and current at CTD and ADCP mooring FOR05 from 2005 ongoing

description: Moored and bottom mounted instrumentation (ADCP, CTD, thermistors, wave-tide meters) sampled year-round on the reef of Moorea Island, French Polynesia at site FOR05. Sampling began in 2005. All data have been interpolated onto a 20 min grid. ADCP data are orgainized into 1-meter bins, measured as height from the bottom, to a maximum of 20 bins. All bins may not be filled, and although post processing attempted to exclude data from bins 'above the surface', users need to exercise caution with the near surface bins. CTD parameters include Pressure, Temperature, Conductivity, Salinity and Density. The two moored CTD packages are located approximately 5 and 14 meters above the bottom, and there are up to 5 additional temperature thermistors spaced vertically along the mooring line and 2 bottom mounted thermistors in the vicinity of the mooring at 10 and 20 meter depth. A bottom mounted wave-tide meter provides a measure of significant wave height and dominant wave period at a 2 hour sampling interval. Tide related data may be calculated from bottom-mounted pressure sensor data. This material is based upon work supported by the U.S. National Science Foundation under Grant No. OCE 16-37396 (and earlier awards) as well as a generous gift from the Gordon and Betty Moore Foundation. Research was completed under permits issued by the French Polynesian Government (Délégation à la Recherche) and the Haut-commissariat de la République en Polynésie Francaise (DTRT) (Protocole d'Accueil 2005-2018). This work represents a contribution of the Moorea Coral Reef (MCR) LTER Site.
DOI: 10.14457/cu.the.2012.392
title: ปัญหากฎหมายเกี่ยวกับการกำหนดบทบาทหน้าที่และการกำกับดูแลผู้จัดการกองรีทของไทย

description: ทรัสต์เพื่อการลงทุนในอสังหาริมทรัพย์ (กองรีท) ถูกกำหนดให้จัดตั้งขึ้นในรูปของกองทรัสต์ตามพระราชบัญญัติทรัสต์เพื่อธุรกรรมในตลาดทุน พ.ศ. 2550 โดยกำหนดให้มีผู้จัดการกองรีททำหน้าที่บริหารจัดการกองรีทและมีทรัสตีทำหน้าที่ควบคุมตรวจสอบการทำหน้าที่ของผู้จัดการกองรีทอีกชั้นหนึ่ง อย่างไรก็ตาม เนื่องจากกฎหมายดังกล่าวเป็นกฎหมายที่ใช้กับการก่อตั้งทรัสต์ในหลายรูปแบบ ดังนั้น จึงไม่ได้กำหนดถึงบทบาทหน้าที่และการกำกับดูแลผู้จัดการกองรีทไว้โดยเฉพาะ ซึ่งในบริบทของกฎหมายฉบับนี้ ผู้จัดการกองรีทมีสถานะเป็นเพียง “บุคคลซึ่งได้รับมอบหมายจากทรัสตีให้จัดการกองทรัสต์” เท่านั้น ทำให้มาตรการในการกำกับดูแลผู้จัดการกองรีทมีอยู่อย่างจำกัด ซึ่ง นอกจากจะส่งผลต่อผู้ถือหน่วยรีทที่อาจไม่ได้รับความคุ้มครองเท่าที่ควรแล้ว ยังส่งผลถึงทรัสตีซึ่งเป็นผู้มีหน้าที่จัดการกองทรัสต์ตามกฎหมายอีกด้วย เนื่องจากกฎหมายได้กำหนดหน้าที่ความรับผิดของทรัสตีไว้อย่างเข้มงวดและในบางกรณีทรัสตีอาจต้องรับผิดในการกระทำของผู้จัดการกองรีทในฐานะที่เป็นผู้ได้รับมอบหมายหน้าที่จากทรัสตีอีกด้วย ซึ่งจากภาระหน้าที่ที่เคร่งครัดตามกฎหมายของทรัสตีดังกล่าว อาจทำให้ไม่มีผู้ใดต้องการทำหน้าที่เป็นทรัสตีของกองรีท และอาจส่งผลให้เครื่องมือทางการเงินประเภทนี้ไม่สามารถเกิดขึ้นได้จริง ดังนั้น ผู้วิจัยจึงเสนอแนะให้แก้ไขกฎหมายและกฎเกณฑ์ที่เกี่ยวข้องกับการกำหนดบทบาทหน้าที่และการกำกับดูแลผู้จัดการกองรีทให้มีความชัดเจนและเข้มงวดยิ่งขึ้น โดยเพิ่มเติมมาตรการในการกำกับดูแลผู้จัดการกองรีทให้เทียบเท่ากับมาตรการในการกำกับดูแลทรัสตี อีกทั้งเสนอให้มีการจัดตั้งองค์กรกำกับดูแลตนเอง (Self-Regulatory Organization) เพื่อทำหน้าที่ควบคุมในทางวิชาชีพสำหรับการประกอบธุรกิจการเป็นผู้จัดการกองรีท ทั้งนี้ เพื่อเป็นประโยชน์แก่ผู้ที่เกี่ยวข้องทุกฝ่าย ทั้งในส่วนของการคุ้มครองผู้ถือหน่วยรีทและในส่วนของการลดความเสี่ยงของทรัสตีที่จะต้องรับผิดชอบต่อการกระทำของผู้จัดการกองรีท ซึ่งจะทำให้กองรีทเป็นเครื่องมือในการลงทุนที่มีประสิทธิภาพอันจะก่อให้เกิดผลดีต่อตลาดทุนโดยรวมต่อไป
DOI: 10.14457/cu.the.2012.393
title: ประสบการณ์ของพยาบาลวิชาชีพที่ปฏิบัติงานในหน่วยบริการการแพทย์ฉุกเฉิน

description: การศึกษาวิจัยครั้งนี้มีวัตถุประสงค์ เพื่อบรรยายประสบการณ์ของพยาบาลวิชาชีพที่ปฏิบัติงานในหน่วยบริการการแพทย์ฉุกเฉิน เป็นการวิจัยเชิงคุณภาพตามแนวคิดปรากฏการณ์วิทยาของ Heidegger ผู้ให้ข้อมูลเป็นพยาบาลวิชาชีพที่มีประสบการณ์การปฏิบัติงานในหน่วยบริการการแพทย์ฉุกเฉินของโรงพยาบาลแห่งหนึ่ง จำนวน 14 ราย เก็บรวบรวมข้อมูลโดยการสัมภาษณ์แบบเจาะลึกและการสังเกต นำข้อมูลที่ได้มาวิเคราะห์เนื้อหาตามวิธีการของ Crist and Tanner ผลการวิจัย ประสบการณ์การปฏิบัติงานในหน่วยบริการการแพทย์ฉุกเฉินของพยาบาลวิชาชีพ มี 4 ประเด็นหลัก ดังนี้ 1. ให้บริการงานฉุกเฉินนอกโรงพยาบาล ประกอบด้วย 3 ประเด็นย่อย คือ 1.1 ช่วยฟื้นคืนชีพเป็น งานหลัก 1.2 พร้อมช่วยเหลือในงานสุ่มเสี่ยง และ 1.3 ให้ความสำคัญกับการทำงานเป็นทีม 2. เตรียมตัวให้พร้อมก่อนปฏิบัติการ ประกอบด้วย 4 ประเด็นย่อย คือ 2.1. ดูแลสุขภาพกายให้แข็งแรง 2.2 ฝึกใจให้สงบ พร้อมรับสถานการณ์ 2.3 เตรียมความรู้ให้เกิดความมั่นใจในการช่วยเหลือ และ 2.4 แลกเปลี่ยนเรียนรู้ข้อมูลใหม่ เพื่อปรับการให้บริการ 3. ทำงานแข่งกับเวลา แต่ว่าต้องเป็นระบบ ประกอบด้วย 7 ประเด็นย่อย คือ 3.1 เตรียมอุปกรณ์ พร้อมในการออกปฏิบัติงาน 3.2 ซักถามอาการให้แน่ชัด เพื่อจัดอุปกรณ์ให้ครบ/ประสานงานได้ถูกต้อง 3.3 คำนึงถึง ความปลอดภัย หากไม่แน่ใจต้องหาคนช่วย 3.4 แก้ปัญหาเฉพาะหน้า อย่าลืมว่าผู้ป่วยต้องปลอดภัย 3.5 หลังช่วยฟื้น คืนชีพ ต้องรีบส่งโรงพยาบาล 3.6 ให้ความสำคัญกับญาติ และ 3.7 เสร็จสิ้นการงาน ตรวจทานเครื่องใช้ บันทึกเหตุการณ์ไว้ในสมุดรายงาน 4. ผลลัพธ์เกิดที่ใจหลังออกไปช่วยผู้อื่นประกอบด้วย 3 ประเด็นย่อย คือ 4.1 ท้าทายความสามารถ 4.2 มีความสุขทางใจช่วยให้ผู้ป่วยรอด และ 4.3 สะเทือนใจ/เสียใจที่ช่วยผู้ป่วยไม่ได้
DOI: 10.14457/cu.the.2012.394
title: ปัจจัยทำนายพฤติกรรมการคุมกำเนิดของนักเรียนอาชีวศึกษาหญิงในเขตภาคเหนือตอนบนของประเทศไทย

description: การวิจัยสหสัมพันธ์เชิงทำนายนี้ มีวัตถุประสงค์เพื่อศึกษาความสัมพันธ์ระหว่างการรับรู้สมรรถนะแห่งตนในการคุมกำเนิด ทัศนคติต่อการคุมกำเนิด ทัศนคติต่อการตั้งครรภ์ความเชื่อที่เป็นมาตรฐานทางสังคม ความต้องการมีบุตรของคนรัก กับพฤติกรรมการคุมกำเนิดของนักเรียนอาชีวศึกษาหญิงในเขตภาคเหนือตอนบน และศึกษาปัจจัยทำนายพฤติกรรมการคุมกำเนิดของนักเรียนอาชีวศึกษาหญิงกลุ่มตัวอย่าง คือ นักเรียนหญิงอายุไม่เกิน 18 ปี ที่กำลังศึกษาในระดับประกาศนียบัตรวิชาชีพในเขตภาคเหนือตอนบนจำนวน 8 จังหวัด ที่ระบุว่ามีเพศสัมพันธ์ในช่วง 6 เดือนที่ผ่านมา จำนวน 280 คนคัดเลือกกลุ่มตัวอย่างด้วยการสุ่มแบบหลายขั้นตอน รวบรวมข้อมูลโดยใช้ แบบสอบถาม ข้อมูลทั่วไป การรับรู้สมรรถนะแห่งตนในการคุมกำเนิด ทัศนคติต่อการคุมกำเนิดทัศนคติต่อการตั้งครรภ์ ความเชื่อที่เป็นมาตรฐานทางสังคม สอบถามความความต้องการมีบุตรของคนรัก และแบบสอบถามพฤติกรรมการคุมกำเนิดผ่านการตรวจสอบความตรงตามเนื้อหาโดยผู้ทรงคุณวุฒิ 5 ท่าน และนำไปหาค่าความเที่ยงได้เท่ากับ .84 , .81, .85, .82, .80 และ.83 วิเคราะห์ข้อมูลโดยคำนวณค่าสัมประสิทธิ์สหสัมพันธ์และวิเคราะห์ปัจจัยทำนายด้วยการคำนวณหาค่าสัมประสิทธิ์สหสัมพันธ์พหุคูณแบบขั้นตอน ผลการวิจัยพบว่า 1. การรับรู้สมรรถนะแห่งตนในการคุมกำเนิด ทัศนคติต่อการคุมกำเนิด และความเชื่อที่เป็นมาตรฐานทางสังคมมีความสัมพันธ์ทางบวกกับพฤติกรรมการคุมกำเนิดของนักเรียนอาชีวศึกษาหญิง (r =.40, .13 และ .37, p &lt; .05) ความต้องการมีบุตรของคนรัก (r = -.16, p &lt; .05) มีความสัมพันธ์ทางลบกับพฤติกรรมการคุมกำเนิดและทัศนคติต่อการตั้งครรภ์ไม่มีความสัมพันธ์กับพฤติกรรมการคุมกำเนิดของนักเรียนอาชีวศึกษาหญิง อย่างมีนัยสำคัญทางสถิติ (r = -.003, p &gt; .05) 2. การรับรู้สมรรถนะแห่งตนในการคุมกำเนิด (β = .31) ความเชื่อที่เป็นมาตรฐานทางสังคม (β = .28)และความต้องการมีบุตรของคนรัก (β = -.16)สามารถร่วมทำนายพฤติกรรมการคุมกำเนิดของนักเรียนอาชีวศึกษาหญิงได้ร้อยละ 25.5
DOI: 10.14457/cu.the.2012.395
title: ปัจจัยทำนายความตั้งใจเลิกสูบบุหรี่ของข้าราชการตำรวจ

description: การวิจัยครั้งนี้มีวัตถุประสงค์เพื่อศึกษาอำนาจในการทำนาย ของเจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ การรับรู้การควบคุมพฤติกรรมเลิกสูบบุหรี่ ต่อความตั้งใจเลิกสูบบุหรี่ของข้าราชการตำรวจ โดยมีทฤษฎีพฤติกรรมตามแผนของ Ajzen เป็นกรอบแนวคิดในการศึกษา กลุ่มตัวอย่างคือข้าราชการตำรวจนครบาลระดับชั้นประทวนที่สูบบุหรี่ สังกัดกองบังคับการตำรวจนครบาล 1-9 อายุ 30-59 ปีจำนวน 100 คน เครื่องมือที่ใช้ในการเก็บรวบรวมข้อมูล ประกอบด้วย แบบสอบถามข้อมูลส่วนบุคคล แบบสอบถามความตั้งใจเลิกสูบบุหรี่ แบบสอบถามเจตคติต่อการเลิกสูบบุหรี่ แบบสอบถามการคล้อยตามกลุ่มอ้างอิงในการเลิกสูบบุหรี่ และแบบสอบถามการรับรู้การควบคุมพฤติกรรมเลิกสูบบุหรี่ ซึ่งผ่านการตรวจสอบความตรงตามเนื้อหาโดยผู้ทรงคุณวุฒิจำนวน 5 คน และหาความเที่ยงจากการคำนวณค่าสัมประสิทธิ์แอลฟาของคอน บราค ได้ค่าความเที่ยงเท่ากับ .86, .86, .95 และ .97 ตามลำดับ วิเคราะห์ข้อมูลโดยใช้สถิติสัมประสิทธิ์สหสัมพันธ์เพียร์สัน และวิเคราะห์ถดถอยพหุคูณแบบเข้าพร้อมกัน ผลการวิจัยสรุปได้ดังนี้ 1.ข้าราชการตำรวจมีเจตคติต่อการเลิกสูบบุหรี่อยู่ในระดับปานกลาง โดยมีคะแนนเฉลี่ยเท่ากับ 236.94 (SD=59.69) การคล้อยตามกลุ่มอ้างอิงในการเลิกสูบบุหรี่อยู่ในระดับสูง โดยมีคะแนนเฉลี่ยเท่ากับ 95.50 (SD=17.19) การรับรู้ความสามารถในการควบคุมพฤติกรรมอยู่ในระดับปานกลาง โดยมีคะแนนเฉลี่ยเท่ากับ 220.51 (SD=75.46) และความตั้งใจเลิกสูบบุหรี่อยู่ในระดับปานกลาง โดยมีคะแนนเฉลี่ยเท่ากับ 6.91 (SD=1.98) 2.เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ และการรับรู้การควบคุมพฤติกรรมเลิกสูบบุหรี่ มีความสัมพันธ์ทางบวกกับความตั้งใจเลิกสูบบุหรี่ของข้าราชการตำรวจ อย่างมีนัยสำคัญทางสถิติที่ระดับ .01 (r = .68, .59 และ .73 ตามลำดับ) 3.เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่และการรับรู้การควบคุมพฤติกรรมเลิกสูบบุหรี่ สามารถร่วมกันทำนายความตั้งใจเลิกสูบบุหรี่ของข้าราชการตำรวจได้ร้อยละ 63.6 อย่างมีนัยสำคัญทางสถิติที่ระดับ .01 โดยการคล้อยตามกลุ่มอ้างอิงในการเลิกสูบบุหรี่ ไม่มีนัยสำคัญทางสถิติในการร่วมทำนาย สร้างสมการทำนายในรูปคะแนนมาตรฐานได้ดังนี้ ความตั้งใจเลิกสูบบุหรี่ = .444 (การรับรู้ความสามารถควบคุมพฤติกรรม)+.356 (เจตคติต่อการเลิกบุหรี่)
DOI: 10.14457/cu.the.2012.396
title: ปัจจัยที่มีความสัมพันธ์กับพฤติกรรมการควบคุมน้ำหนักตัวของข้าราชการตำรวจที่มีภาวะน้ำหนักเกิน

description: การวิจัยครั้งนี้เป็นการวิจัยเชิงบรรยาย มีวัตถุประสงค์เพื่อศึกษาความสัมพันธ์ระหว่างการรับรู้สมรรถนะแห่งตน แรงสนับสนุนทางสังคม สิ่งแวดล้อมของสถานีตำรวจ สิ่งแวดล้อมของชุมชนที่พัก และการเปิดรับข่าวสารรณรงค์ด้านสุขภาพกับพฤติกรรมการควบคุมน้ำหนักตัวของข้าราชการตำรวจที่มีภาวะน้ำหนักเกิน กลุ่มตัวอย่างคือ ตำรวจนครบาลซึ่งปฏิบัติหน้าที่ในกองบังคับการตำรวจนครบาล 1-9 มีอายุระหว่าง 20-59 ปี ที่มีค่าดัชนีมวลกายมากกว่าหรือเท่ากับ 23 กก./ม.2 จำนวน 323 คน ซึ่งได้มาจากการสุ่มอย่างง่าย เครื่องมือที่ใช้ในการเก็บรวบรวมข้อมูลประกอบด้วย แบบสอบถามเกี่ยวกับข้อมูลส่วนบุคคล แบบสอบถามพฤติกรรมการควบคุมน้ำหนักตัว แบบสอบถามการรับรู้สมรรถนะแห่งตน แบบสอบถามแรงสนับสนุนทางสังคม แบบสอบถามสิ่งแวดล้อมของสถานีตำรวจ แบบสอบถามสิ่งแวดล้อมของชุมชนที่พัก และ แบบสอบถามเกี่ยวกับการเปิดรับข่าวสารรณรงค์ด้านสุขภาพ ได้ผ่านการตรวจสอบความตรงตามเนื้อหาโดยผู้ทรงคุณวุฒิจำนวน 5 คน และหาความเที่ยงจากการคำนวณค่าสัมประสิทธิ์แอลฟาของคอนบราค ได้ค่าความเที่ยงเท่ากับ .86, .86, .95, .83 , .80 และ .97 ตามลำดับ วิเคราะห์ข้อมูลโดยใช้สถิติสัมประสิทธิ์สหสัมพันธ์เพียร์สัน ผลการวิจัยสรุปได้ดังนี้ 1.ค่าเฉลี่ยพฤติกรรมการควบคุมน้ำหนักของตำรวจนครบาลที่มีภาวะน้ำหนักเกิน อยู่ในระดับ ปานกลาง (X=3.02, SD=1.006 ) 2.ค่าเฉลี่ยการรับรู้สมรรถนะแห่งตน แรงสนับสนุนทางสังคม สิ่งแวดล้อมของสถานีตำรวจ สิ่งแวดล้อมของชุมชนที่พักและการเปิดรับข่าวสารด้านสุขภาพของตำรวจนครบาลที่มีภาวะน้ำหนักเกิน อยู่ในระดับปานกลาง (X=3.12, SD=0.90),(X=3.16, SD=0.90), (X=3.39, SD=1.02), (X=3.31, SD=1.02) และ (X=3.14, SD=0.93) 3.การรับรู้สมรรถนะแห่งตน แรงสนับสนุนทางสังคม สิ่งแวดล้อมของสถานีตำรวจ สิ่งแวดล้อมของชุมชนที่พักและการเปิดรับข่าวสารรณรงค์ด้านสุขภาพมีความสัมพันธ์ทางบวกกับพฤติกรรมการควบคุมน้ำหนักในตำรวจนครบาลที่มีภาวะน้ำหนักเกิน อย่างมีนัยสำคัญทางสถิติที่ระดับ .05 (r=0.679, 0.395, 0.221, 0.220 และ 0.340 ตามลำดับ)
DOI: 10.14457/cu.the.2012.397
title: การพัฒนาโปรแกรมแบบขนานพร้อมแบบจำลองด้านเวลาบนหน่วยประมวลผลกราฟิก กรณีศึกษาการจำลองสึนามิ

description: ในปัจจุบันการคำนวณแบบขนานมีความแพร่หลายมากขึ้น คอมพิวเตอร์รุ่นใหม่ๆแทบทุกเครื่องต่างก็เป็นคอมพิวเตอร์แบบขนาน นอกจากนี้ยังมีการนำเอาหน่วยประมวลผลกราฟิกที่มีอยู่บนการ์ดควบคุมจอภาพมาใช้ในการคำนวณอย่างแพร่หลายงานวิจัยนี้มุ่งเน้นไปที่ปัญหาการจำลองสึนามิ ซึ่งเป็นปัญหาที่มีเวลาในการคำนวณที่จำกัด ขึ้นอยู่กับเวลาที่คลื่นใช้ในการเดินทางจากแหล่งกำเนิดคลื่นมาจนถึงชายฝั่ง ลบด้วยเวลาที่ต้องใช้ในการแจ้งเตือนภัยและอพยพ ตัวอย่างเช่น สมมติว่ารอยเลื่อนมีพลังที่อยู่ใกล้ประเทศไทยและมีโอกาสทำให้เกิดคลื่นสึนามิ มีระยะทางที่คลื่นสึนามิจะต้องใช้เวลาอย่างน้อย 90 นาทีจึงจะมาถึงชายฝั่งประเทศไทย หากกำหนดให้เวลาที่ใช้ในการแจ้งเตือนภัยและอพยพ 30 นาที โปรแกรมจำลองสึนามิก็ต้องทำงานให้เสร็จภายใน 60 นาที โดยจะทำการพัฒนาโปรแกรมจำลองสึนามิ จากเดิมที่มีการทำงานแบบลำดับ ให้สามารถทำงานแบบขนานบนหน่วยประมวลกราฟฟิกได้ และทำการปรับปรุงโปรแกรมให้ทำงานได้อย่างมีประสิทธิภาพบนเครื่องที่แตกต่างกัน ด้วยเทคนิคและวิธีปรับปรุงโปรแกรมบนหน่วยประมวลผลกราฟิก และหาค่าปัจจัยที่ส่งผลต่อเวลาในการทำงานของโปรแกรม เพื่อหาวิธีลดเวลาในการทำงาน โดยไม่ส่งผลกระทบต่อผลลัพธ์ที่จะนำไปใช้ในการการประเมินสถาณการณ์
DOI: 10.14457/cu.the.2012.398
title: กลุ่มอาการของผู้ป่วยที่มีภาวะหัวใจล้มเหลว

description: การวิจัยครั้งนี้เป็นการศึกษาเชิงบรรยาย มีวัตถุประสงค์เพื่อศึกษาอาการและกลุ่มอาการของผู้ป่วยที่มีภาวะหัวใจล้มเหลว กลุ่มตัวอย่างคือ ผู้ป่วยที่ได้รับการวินิจฉัยจากแพทย์ว่ามีภาวะหัวใจล้มเหลว ที่เข้ารับการรักษาในหอผู้ป่วยอายุรกรรม โรงพยาบาลศูนย์ภาคใต้ จำนวน 400 คน กลุ่มตัวอย่างได้จากการเลือกแบบเฉพาะเจาะจง เครื่องมือที่ใช้ในการวิจัย ประกอบด้วย แบบสอบถามข้อมูลส่วนบุคคล แบบประเมินอาการผู้ป่วยโรคหัวใจล้มเหลว ซึ่งผู้วิจัยพัฒนามาจากทฤษฎีอาการไม่พึงประสงค์ (Theory of Unpleasant Symptoms : TOUS )ของ Lenz et al.(1997) ผ่านการตรวจสอบความตรงตามเนื้อหาโดยผู้ทรงคุณวุฒิ 5 คน และหาค่าความเที่ยงสัมประสิทธ์แอลฟาของครอนบาค ได้ค่าความเที่ยงของแบบประเมินการเกิดอาการ ความถี่ ความรุนแรง และความทุกข์ทรมานเท่ากับ .86, .88, .90 และ.92 ตามลำดับ สถิติที่ใช้ในการวิเคราะห์ข้อมูลคือ การแจกแจงความถี่ ร้อยละ ค่าเฉลี่ย ส่วนเบี่ยงเบนมาตรฐาน และการวิเคราะห์องค์ประกอบ ผลการวิจัยพบว่า 1.ผู้ป่วยที่มีภาวะหัวใจล้มเหลวมีประสบการณ์การรับรู้การเกิดอาการมากที่สุด 5 อันดับแรก คือ แน่นหน้าอก (ร้อยละ99.25) เหนื่อยเวลานอนราบ (ร้อยละ98.50) ปัสสาวะออกน้อย (ร้อยละ98.00) อ่อนเพลีย (ร้อยละ97.75) และปวดศีรษะ (ร้อยละ97.75) 2.ผู้ป่วยที่มีภาวะหัวใจล้มเหลวรับรู้อาการในมิติด้านความถี่ ของอาการทั้ง 40 รายการ มีค่าเฉลี่ยอยู่ระหว่าง 0.39-2.11 และส่วนเบี่ยงเบนมาตรฐานอยู่ระหว่าง 0.21-0.91 อาการที่มีความถี่สูงสุด ได้แก่เหนื่อยเวลานอนราบ หน้ามืดวิงเวียน แน่นหน้าอก ปัสสาวะออกน้อย และอ่อนเพลีย ตามลำดับ 3.ผู้ป่วยที่มีภาวะหัวใจล้มเหลวรับรู้อาการในมิติด้านความรุนแรงของอาการทั้ง 40 รายการมีค่าเฉลี่ยอยู่ระหว่าง 1.37-2.62 และส่วนเบี่ยงเบนมาตรฐานอยู่ระหว่าง 0.51-2.19 อาการที่มีความรุนแรงสูงสุด ได้แก่ เหนื่อยเวลานอนราบ ท้องโต ปวดศีรษะ ขาบวม/เท้าบวม เหนื่อยเวลาทำกิจกรรม ตามลำดับ 4. ผู้ป่วยที่มีภาวะหัวใจล้มเหลวรับรู้อาการในมิติด้านความทุกข์ทรมานของอาการทั้ง 40 รายการ มีค่าเฉลี่ยอยู่ระหว่าง 1.33- 2.67และมีส่วนเบี่ยงเบนมาตรฐานอยู่ระหว่าง 0.49-1.89 อาการที่มีความทุกข์ทรมานสูงสุด ได้แก่ ท้องโต เหนื่อยเวลานอนราบ ขาบวม/เท้าบวม ปวดศีรษะ เหนื่อยเวลาทำกิจกรรม ตามลำดับ 5. องค์ประกอบของกลุ่มอาการในผู้ป่วยที่มีภาวะหัวใจล้มเหลวมี 5 กลุ่ม ได้แก่ กลุ่มอาการหัวใจล้มเหลวเฉียบพลัน กลุ่มอาการทางจิตใจ กลุ่มอาการหัวใจล้มเหลวเรื้อรัง กลุ่มอาการระบบประสาทอัตโนมัติ และกลุ่มอาการระบบทางเดินอาหาร
DOI: 10.14457/cu.the.2012.399
title: การก่อสร้างโครงสร้างรับพื้นจากท่อกระดาษ

description: ปัจจุบันสภาพแวดล้อมเป็นสิ่งที่ทุกๆคนบนโลกนี้ต้องตระหนักและเข้าใจถึงปัญหาซึ่งมนุษย์ได้ทำลาย สภาพแวดล้อมหนักขึ้นทุกวัน บางครั้งการสร้างมลพิษหรือการทำลายสิ่งแวดล้อมก็ถูกกระทำไปโดยมิได้ตั้งใจ อาจจะด้วยความไม่รู้หรือไม่ทราบถึงตัวเลือกที่ดีกว่าในการรักษาสิ่งแวดล้อมก็เป็นได้ในอุตสาหกรรมการก่อสร้าง เองก็เช่นกัน อุตสาหกรรมการก่อสร้างนั้นก็เป็นวงการหนึ่งที่ก่อให้เกิดมลภาวะในหลายๆทาง เช่น ปัญหาฝุ่นควัน มลภาวะสารพิษ เป็นต้น งานวิจัยในบทความฉบับนี้จึงเป็นการนำเสนอทางเลือกของวัสดุที่เป็นมิตรต่อ สิ่งแวดล้อมากขึ้น และได้นำเสนอท่อกระดาษเพื่อเป็นวัสดุทางเลือก วิทยานิพนธ์เรื่อง การก่อสร้างโครงสร้างรับพื้นจากท่อกระดาษ ซึ่งแบ่งออกเป็นสามส่วนคือ 1. ข้อมูลของแหล่งในการได้มาซึ่งท่อกระดาษและผลการวิจัยของท่อกระดาษกับการก่อสร้าง 2. การทดสอบคุณลักษณะของท่อกระดาษ(ขนาด ความแข็งแรง การเปรียบเทียบ) 3. การทดลองก่อสร้างโครงสร้างรับพื้นจากท่อกระดาษ อย่างไรก็ตามแม้ว่าในการทดสอบจะได้ผลออกมาว่าท่อกระดาษที่มีใช้อยู่ ในประเทศไทยนั้นมีความแข็งแรงคงทนน้อยกว่าของต่างประเทศ(เช่นญี่ปุ่น และสหรัฐฯ) แต่ข้อมูลที่ได้จากการทดสอบนั้นสามารถเอาไปใช้ในการออกแบบได้เป็นอย่างดี จึงเชื่อว่าแม้ท่อกระดาษในไทยจะไม่แข็งแรงเท่า ก็ยังสามารถนำมาใช้เป็นวัสดุทางโครงสร้างได้ ดังเช่นในการทดลอง ก่อสร้างโครงสร้างเพื่อรับพื้นจากท่อกระดาษนั้น ในครั้งที่ 1 นั้นโครงสร้างไม่สามารถรับน้ำได้เพราะความ ผิดพลาด ในข้อต่อไม้ที่นำมาใช้ คือห่วงโลหะที่ขึงสลิงนั้นได้ง้างออกมากเกินไปทั้งโครงสร้างจึงพังลงมา แต่ในการทดลองครั้งที่สามนั้น โครงสร้างทั้งหมดในช่วงพาดที่ 4.4X4.4 เมตร สามารถรับน้าหนักได้ถึง 381.91 กิโลกรัมจึงถึงจุดวิบัติ แต่จากการคำนวณด้วยแนวคิดในการลดความยาวช่วงพาดด้านหนึ่งลงเพื่อเสริมความแข็งแรงทำให้ทราบว่าในพิกัดช่วงพาดที่ 4.4x2.4 เมตรนั้น ท่อกระดาษจะสามารถรับน้ำหนักได้ถึง 959.48 กิโลกรัมจึงถึงจุดวิบัติ ผลการคำนวณนี้จึงทำให้ทราบว่าท่อกระดาษนั้นสามารถนำมาใช้เป็นโครงสร้างอาคารเพื่อใช้งานได้เช่นเดียวกับวัสดุอื่นๆ